Ware Christene: Jesaja 19
Vir 'n opsomming oor PROFETIESE BOEKE, gaan na: http://warechristene.blogspot.co.nz/p/profetiese-boeke.html
DIE BOEK VAN JESAJA: Jes. 19 ('n Opsomming)
Godspraak oor: Egipte
(Isa 19:2) En Ek sal Egipte teen Egipte ophits, sodat hulle sal veg, elkeen teen sy broer en elkeen teen sy naaste, stad teen stad, koninkryk teen koninkryk.
-Volgens v. 3 is dit duidelik dat hulle nog nie op daardie stadium die Here dien nie, maar afgode, besweerders, geeste van afgestorwenes, en geeste wat waarse raadpleeg.
(Isa 19:4) En Ek sal Egipte oorgee in die hand van ‘n harde meester, en ‘n strenge koning sal oor hulle heers, spreek die Here HERE van die leërskare.
-Wanneer hulle in die hand van die harde meester (strenge koning) oorgegee is, sal daar droogte kom, vrot waters en geen visse nie, weivelde en oeste tot niet. Hulle vorste dwaas en Egipte op 'n dwaalweg gebring deur hulle wat die hoekstene van die stamme is.
(Isa 19:17) En die land Juda sal vir die Egiptenaars ‘n skrik wees: as iemand daarvan melding maak by hulle, bewe hulle vanweë die besluit van die HERE van die leërskare wat Hy teen hulle geneem het.
-Hulle sal bewe en vrees vir die handgeswaai van die Here. In die die dag: 5 STEDE in EGIPTELAND wat die taal van Kanaan spreek (een van hulle sal genoem word: "stad van verwoesting").
(Isa 19:22) En die HERE sal die Egiptenaars slaan, slaan en genees; en hulle sal hul tot die HERE bekeer, en Hy sal hulle verhoor en hulle genees.
-In die dag 'n altaar wees vir die Here binne-in Egipteland, en 'n gedenksteen vir die Here by die grens (as teken en getuie vir die Here van die leerskare in Egipteland) - as hulle Hom aanroep, sal Hy hulle red uit die hand van die verdrukkers. Jes. 19:21) En die HERE sal Hom aan die Egiptenaars bekend maak, en die Egiptenaars sal die HERE ken in dié dag; en hulle sal Hom dien met slagoffers en spysoffers en geloftes doen aan die HERE en dit betaal.
(Isa 19:23) In dié dag sal daar ‘n grootpad wees van Egipte na Assirië, en Assiriërs sal in Egipte kom en Egiptenaars in Assirië; en Egipte sal saam met Assirië die HERE dien.
- in die dag sal ISRAEL 'N SEEN WEES IN DIE MIDDE VAN DIE AARDE
- in die dag sal ISRAEL DIE DERDE WEES NAAS EGIPTE EN ASSIRIE, omdat die Here hom geseen het: (Jes. 19:25) omdat die HERE van die leërskare hom geseën het, met die woorde:
Geseënd is my volk Egipte
en my maaksel Assirië
en my erfdeel Israel
(Jes. 19:1) Godspraak oor Egipte. Kyk, die HERE ry op ‘n vinnige wolk en kom na Egipte toe; en die afgode van Egipte wankel voor sy aangesig, en die hart van Egipte smelt in sy binneste.
(Jes. 19:2) En Ek sal Egipte teen Egipte ophits, sodat hulle sal veg, elkeen teen sy broer en elkeen teen sy naaste, stad teen stad, koninkryk teen koninkryk.
(Jes. 19:3) En die gees van Egipte sal radeloos word in sy binneste, en sy planne sal Ek verwar; dan raadpleeg hulle die afgode en die besweerders en die geeste van afgestorwenes en die geeste wat waarsê.
(Jes. 19:4) En Ek sal Egipte oorgee in die hand van ‘n harde meester, en ‘n strenge koning sal oor hulle heers, spreek die Here HERE van die leërskare.
(Jes. 19:5) En die waters sal uit die groot waterplas verdwyn, en die rivier sal uitdroog en droog lê.
(Jes. 19:6) En die strome sal stink; die strome van Egipte sal swak word en uitdroog; riet en biesies sal verwelk.
(Jes. 19:7) Die weivelde by die Nyl, by die mond van die Nyl, en elke saailand van die Nyl sal verdor, verwaai en nie meer wees nie.
(Jes. 19:8) En die vissers sal klaag, en almal wat hoeke in die Nyl uitgooi, rou bedrywe; en die wat visnette uitsprei oor die waters, sal verkwyn.
(Jes. 19:9) En die bewerkers van uitgekamde vlas staan beskaamd, en die wewers van wit stowwe.
(Jes. 19:10) En sy steunpilare word verbrysel; almal wat vir loon werk, sielsbedroef.
(Jes. 19:11) Die vorste van Soan is net dwase, die raad van Farao se slimste raadgewers het domheid geword. Hoe kan julle vir Farao sê: Ek is ‘n seun van die wyse manne, ‘n seun van die konings uit die voortyd?
(Jes. 19:12) Waar is hulle dan, jou wyse manne? Laat hulle jou tog te kenne gee, dat ‘n mens kan weet wat die HERE van die leërskare oor Egipte besluit het.
(Jes. 19:13) Die vorste van Soan het dwase geword, die vorste van Nof is bedroë; Egipte is op ‘n dwaalweg gebring deur hulle wat die hoeksteen van die stamme is.
(Jes. 19:14) Die HERE het daarin ‘n gees van bedwelming gegiet, en Egipte is op ‘n dwaalweg gebring in al sy werk, soos ‘n dronkaard tuimel in sy uitbraaksel.
(Jes. 19:15) So is daar dan vir Egipte geen werk wat gedoen word deur kop of stert, palmtak of biesie nie.
(Jes. 19:16) In dié dag sal die Egiptenaars wees soos die vroue: hulle sal bewe en vrees vir die handgeswaai van die HERE van die leërskare wat Hy teen hulle swaai.
(Jes. 19:17) En die land Juda sal vir die Egiptenaars ‘n skrik wees: as iemand daarvan melding maak by hulle, bewe hulle vanweë die besluit van die HERE van die leërskare wat Hy teen hulle geneem het.
(Jes. 19:18) In dié dag sal daar vyf stede in Egipteland wees wat die taal van Kanaän spreek en by die HERE van die leërskare sweer; een sal genoem word: Stad van verwoesting.
(Jes. 19:19) In dié dag sal daar ‘n altaar wees vir die HERE binne-in Egipteland en ‘n gedenksteen vir die HERE by die grens.
(Jes. 19:20) En dit sal wees ‘n teken en ‘n getuie vir die HERE van die leërskare in Egipteland; as hulle die HERE aanroep vanweë die verdrukkers, sal Hy aan hulle ‘n redder stuur en ‘n stryder wat hulle sal verlos.
(Jes. 19:21) En die HERE sal Hom aan die Egiptenaars bekend maak, en die Egiptenaars sal die HERE ken in dié dag; en hulle sal Hom dien met slagoffers en spysoffers en geloftes doen aan die HERE en dit betaal.
(Jes. 19:22) En die HERE sal die Egiptenaars slaan, slaan en genees; en hulle sal hul tot die HERE bekeer, en Hy sal hulle verhoor en hulle genees.
(Jes. 19:23) In dié dag sal daar ‘n grootpad wees van Egipte na Assirië, en Assiriërs sal in Egipte kom en Egiptenaars in Assirië; en Egipte sal saam met Assirië die HERE dien.
(Jes. 19:24) In dié dag sal Israel die derde wees naas Egipte en Assirië, ‘n seën in die midde van die aarde,(Jes. 19:25) omdat die HERE van die leërskare hom geseën het, met die woorde: Geseënd is my volk Egipte en my maaksel Assirië en my erfdeel Israel!
Geplaas deur Hestie Myburgh om 17:58
Etikette: Egipte bekeer, erfdeel Israel, Jesaja 19, maaksel Assirie, volk Egipte